
Уроксем хыççăнхи мероприятин сценарийĕ»



Генрих Катрамова халалласа ирттернӗ сӑвӑ вулакансен конкурсӗ
_________________________________________________________________________
Мероприятие 8-15 çулти ачасем валли хатĕрленĕ
Ĕç тĕллевĕ: - вӗренекенсене тӑван чӗлхене юратма вӗрентесси;
                    - вӗренекенсене мухтавлӑ ентешсемпе паллаштарасси;
                    - вӗренекенсен патриотизамла туйӑмесене аталантарасси.

Сценарин авторĕ:  
Дмитриева  Алина Геннадьевна,
Вӑрман-Кипек вăтам шкулĕн 
чăваш чĕлхипе литературине вĕрентекенĕ 


Генрих Катрамова халалласа ирттернӗ сӑвӑ вулакансен конкурсӗ

1-мĕш ертсе пыракан: Ырă кун пултăр пурне те, сывлăх сунатпăр!
Çĕрĕм –шывǎм! Хастаррǎн хускал!
Ачусен иксĕлми халь вǎй-хал.
Эс чĕнсен, вĕсем кĕреç вута.
Эс чĕнсен, вĕсем кĕрĕç шыва.
2-мĕш ертсе пыракан: Çак йẽркесен авторẽ - пирĕн ентеш Генрих Яковлевич Катрамов.  Вăл ςав тери пултаруллă та пуян чẽлхеллẽ сǎвǎç пулнǎ. Хăйẽн сăввисене тăван чăваш халăхне халалланă.
1-мĕш ертсе пыракан: 1941 çул. Июнĕн 22-мĕшĕ. Пирĕн аслǎ Тǎван çĕр-шыв çине фашистла Германи вǎрǎ-хурахла тапǎнса кĕнĕ. Тǎван çĕр-шыв ирĕкĕпе никама пǎхǎнманлǎхĕшĕн пынǎ хаяр вǎрçǎ 4 çул кĕрленĕ. Çак вǎрçǎра 20 млн. совет çыннин пурнǎçĕ татǎлнǎ, 1710 хулапа посёлок арканнǎ, 70 000 ял çунса кĕлленнĕ. Вǎрçǎ тĕнчипе 26 млн. та 265 пин çын пурнǎçне татнǎ.
2-мĕш ертсе пыракан: Вăрçă хирĕнче çĕр çуннă, чул шартлатса çурăлнă, тимĕр ирĕлсе шăраннă. Этемĕ мĕнле чăтнă-ши? Апла пулсан та вăрçăри салтакăн та телейлĕ сехет пулнă, вăл – çыру илнĕ сехет. Тăван-хурăнташран, юратнă юлташран е чун савнинчен çыру илнĕ вăхăтра салтак хăй ăçтине, камне маннă. Вăл ĕнтĕ юнлă вăрçă хирĕнче мар, пĕтĕм чун хавалĕпе, шухăшĕ ĕмĕчĕпе хăйĕн çывăх çыннисемпе пĕрле.
«Июнĕн 22 мĕш» савва вулаканĕ Алексеев Николай
1-мĕш ертсе пыракан: Чǎваш поэчĕсем, писателĕсем те айккине тǎрса юлман. Вĕсен шутĕнче Генрих Яковлевич Катрамов, çулне пысǎклатса кǎтартса, 1943 çулта хǎйне фронта яма ыйтнǎ.
2-мĕш ертсе пыракан: Генрих Яковлевич Катрамов 1926 çулта Вǎрнар районĕнчи Вǎрман Кипек ялĕнче çуралнǎ. Ялти 7 çул вĕренмелли шкул хыççǎн вǎл Канаш районĕнчи Чарпус вǎтам шкулĕнче вĕренме пуçланǎ. Анчах унтан веренсе тухма май килмен. Йывǎр пурнǎçа пула пǎрахса колхозра ĕçлеме тивнĕ. Паллах, çǎмǎл килмен ǎна çамрǎклах конюхра вǎй хума, анчах вǎл чǎтнǎ, йǎмǎкĕсене пǎхнǎ.
1-мĕш ертсе пыракан: Генрих шкулта вĕреннĕ чухнех сǎвǎсем çырнǎ, анчах ниçта та пичетленмен. Упранса юлнисенчен пĕр сǎввине итлесе пǎхма сĕнетпĕр.
«Шухǎшсем» сǎвва– вулаканĕ Данилов Антон
2-мĕш ертсе пыракан: Чǎваш писателĕсем пурте тенĕ пекех çапǎçу хирĕнче пулнǎ. Писатель вǎл – халǎхǎн малти ретĕнчи çынни, тĕрĕс те чǎн сǎмах ǎсти. Урǎхла пулма тивĕçĕ çук унǎн.
1-мĕш ертсе пыракан:  Унǎн тепĕр сǎввине итлеме сĕнетпĕр.
«Татǎлнǎ ĕмĕт» савва –вулаканĕ Афанасьев Сергей
2-мĕш ертсе пыракан:  Чылай чǎваш поэчĕсем, писателĕсем вǎрçǎ хирĕнче выртса юлнǎ, вǎрçǎран таврǎнайман. Вĕсем хаяр çапǎçура пуçне хунǎ. Мĕн чухлĕ çамрǎкǎн тǎван поэзирен, тǎван халǎхран тин çеç пуçланǎ сǎввисене çырса пĕтереймесĕрех уйрǎлма тивнĕ! Вулаканĕ Романова Кристина.
9-мĕш вулакан
Салам сире, атте-аннемçĕм,
Пин хут салам ярап сире.
Кун-çулǎрсем аван пулсассǎн,
Ялан хавас айван чĕрем.

Салам сире, атте – аннеçĕм!
Йǎмǎксене, шǎллǎмсене,
Ял-йышсене ятран валеçĕр
Çак ыр сунан сǎмахсене!

Мĕн пур тǎван пĕрле пулсассǎн,
Чыс кĕреки умне тǎрса,
Мухтав юрри пĕрле юрласчĕ,
Юрласчĕ-çке шǎрантарса!

Çитейĕ-ши çак ырǎ ĕмĕт?
Çитес пулсан – тав пурнǎçа!
А çитмесен – шǎпам çапла пуль,
Вара эп юлǎп манǎçа. –
Çакна калас килмест пĕрре те,
Мĕншĕн тесен – Çĕр-шыв йĕрет:
Тǎван çĕр-шыв – анне хǎех вǎл,
Тǎван çĕр-шыв вǎрçа чĕнет.
Çав вǎрçǎра пуçа хурсассǎн,
Пĕр ĕмĕт çех чун таппинче:
Таса хахат илсе çÿретĕр
Ыр ятǎма чǎваш çинче

1-мĕш ертсе пыракан: Çĕнтерÿ кунне çывхартас тесе аслисемпе юнашар тăрса ачасем те кĕрешнĕ.  Вĕсем фронтра та, тылра та пĕтĕм йывăрлăха туссе ирттерсе тăшмана çапса аркатма тăрăшнă. Хаяр вăрçă хирне чăлха-алсиш, сĕт-çу, çăмарта, тырă, какай ăсатнă. Ял çынни çак ĕçсене питĕ хастаррăн хутшăннă, мĕншĕн тесессĕн кашни килтен тенĕ пекех кам та пулин вăрçа кайнă пулнă.

Кунĕн-çĕрĕн ĕçленĕ çынсем, тар тăкса,
Фронт валли тырă тунă, ÿстернĕ акса,
Ăшă тум, укçа-тенкĕ пуçтарнă куллен,
Пĕр-пĕрне пулăшма чупнă, йывăр килсен.


1-мĕш ертсе пыракан:.   Фронтран килнĕ виçкĕтеслĕ çырусем. Вĕсем чылай кил-йышра халĕ те упранаççĕ – ачисем, мăнукĕсем, мăнукĕсен ачисем вулаççĕ. Лÿчĕркенсе пĕтнĕ тетрадь страницисене вăхăт саратнă, тĕксĕмлетнĕ, вараланă та. Миçе алă тытса паллашман-ши асаттесен хут çине çырнă саламĕсемпе, миçе хутчен асаннесем вĕсене кăкăрĕ çумне пăчăртаса йĕмен-ши?

Салтаксен кĕске çырăвĕсем –
Шанчăкпа телей хыпарçисем.
Инкекпе куççуллĕ йĕркесем…
Чĕмсĕр палăк пек халь шăп вĕсем.

« Тав сире»-сǎвва Данилов Данил вулать
2-мĕш ертсе пыракан: Йывǎр пурнǎçа пула шкул вĕренме пǎрахса колхозра ĕçлеме тивнĕ. Паллах, çǎмǎл килмен ǎна çамрǎклах конюхра вǎй хума, анчах вǎл чǎтнǎ, йǎмǎкесене пǎхнǎ.
1-мĕш ертсе пыракан:     Хале вара сǎмах унǎн тǎванĕсене.
2 -мĕш ертсе пыракан  Фашистсем 2-3 уйǎх хушшинче пĕтĕм Совет çĕрне аркатса тǎкма ĕмĕтленнĕ. Тǎнǎç ĕçпе пурǎннǎ çынсем тǎшман эшкерĕсене хирĕç çĕкленнĕ, тылри халǎх фронта туртǎннǎ. Салтак çулне çитмен яш-кĕрĕм те çар комиссариатне пырса тулнǎ. Хĕр упраç та фронта яма ыйтнǎ.Саксен шутенче Генрих Катрамовǎн йǎмǎке Елизавета Яковлевна Катрамова Аслǎ тенче вǎрсине хутшǎннǎ.
Юрий Сементер сырнǎ «Аппасем» сǎвва Андреева Юля вулать
1-мĕш ертсе пыракан
Тǎшман урать. Тǎшман хурахланать.
Ĕçесшĕн вǎл ĕçчен этем юнне.
Чĕрем çунать те, ал кǎварланать,
Часрах ватас килет шǎлне унне!
2-мĕш ертсе пыракан:
Çап фашиста ураран –
Вǎл малалла ан уттǎр!
Хǎйĕн юнлǎ урипе
Пирĕн çĕре ан пустǎр! –
1-меш ертсе пыракан:
Сан пĕр ĕç: нимĕçе вĕлер!
Ăна аркат, çунтар, пĕçерт,
Ăна эс чĕррĕн ан вĕçерт!!
2-мĕш ертсе пыракан: Тǎван çĕр-шывǎн аслǎ вǎрçи çулĕсенчи сǎвǎсем – вǎрçǎ паттǎрĕсем çинчен çырнǎ сǎвǎсем. Тĕслĕхрен, çавǎн пек сǎвǎсенчен пĕри вǎл – эсир пурте пĕлекен А.Алкан «Ырǎ ят» сǎвви, вулаканĕ Иванова Ксюша
1-мĕш ертсе пыракан:  Тǎван çĕр-шывǎн Аслǎ вǎрçи вǎхǎтĕнче чуна пырса тивмелле çырнисенчен пĕри вал  Владимир Бараев поэтан – «Анне патне» сǎвви.
…Салам сана, тǎван аннеçĕм,
Салам тǎхлан çǎван çĕртен!
Мана аса илсен, халь эсĕ
Кǎвар çине пǎхса илсем..
2-мĕш ертсе пыракан:
Шел, Вǎрман Кипек ялĕ маттур салтака кĕтсе илеймен. Латви çĕрĕнче – Болвинск районне кĕрекен  Землянки ялĕ патĕнчи хаяр çапǎçура 1944 çулхи утǎ уйǎхĕн 26 мĕшĕнче Генрих Катрамов паттарла вилнĕ. Салтака Землянки ялĕ çывǎхĕнче пытарнǎ
2-мĕш ертсе пыракан: Вǎрман Кипек каччи литературара паллǎ утǎм тума та ĕлкĕреймен . Анчах ентешесем манмаççĕ ǎна-вǎл вĕсемшĕн- яланах вун саккǎрта.
Çĕнтерÿшĕн пуç хунă хастар салтака
Чысласа пуç таятпăр кашни палăка.
Паттăрсен ячĕсем ялан пирĕн асра
Вĕсене асăнатпăр кашни уявра
(Халĕ вара, вǎрçǎра çапǎçса пуçĕсене хунисене, юн тǎкнисене, вǎрçǎн йывǎр шǎпине тÿссе ирттернĕ çынсене асǎнса шǎплǎх самантне ура çине тǎма ыйтатпǎр)
1-мĕш ертсе пыракан: Пирĕн халǎх çыннисен, Раççей халǎх çыннисен, мĕн пур совет çĕр-шывĕн çыннисен патриотла кǎмǎл – туйǎмне, вĕсем тǎшман таптакан тǎван çĕре ирĕке кǎларассишĕн паттǎррǎн çапǎçнине кǎтартни – вǎрçǎ тапхǎрĕнчи литературǎн паллǎ уйрǎмлǎхĕ пулса тǎрать. Вǎрçǎ вǎхǎтĕнче пирĕн халǎх вǎйлǎ туйǎмсемпе пурǎнни вĕсен сǎввисенче палǎрать.
Итлесе пахсамар Генрих Катрамован тепер саввине « Хуралта»
1-мĕш ертсе пыракан: Çапла вара, фронтра юн тǎкнǎ писательсем хǎйсен çапǎçури ĕçĕпе те, литературǎри пултарулǎхĕпе те пысǎк хисепе тивĕç.
Халĕ сǎмах, Игнатьева Агриппина Яковлевнǎна- вĕренту ĕçĕн ветеранне.  Унǎн ачалахĕ вǎрçǎ вǎхǎтенче иртнĕ, кайран вĕренсе тухнǎ хыççǎн Енĕш шкулĕнче нумай çул хушши кĕçĕн класс ачисене вĕрентнĕ.  (Агриппина Яковлевна Юрий Сементер çырнǎ «Улǎп» сǎвва  вулать).
2-мĕш ертсе пыракан: Раççей халǎхĕ, Совет çĕр-шывĕнче пурǎннǎ мĕн пур халǎх, вĕсен шутĕнче чǎвашсем те, фашизма çĕнтерсе Тǎван çĕр-шыва, пирĕн ирĕкле малашлǎха сыхласа хǎварнǎ. Вǎрçǎ хирĕнче выртса юлнǎ чǎваш çыравçисен ячĕсене те эпир ĕмĕр-ĕмĕр асра тытǎпǎр.
1-мĕш ача: Епле хитре умри тĕнче!
Çакна чунпа туйса илсемĕр.
Ялан мир пултăр çĕр çинче,
Çĕр шыв татах та илемлентĕр!

2-мĕш ача: Пултăр мир! Вăрçă Кирлĕ мар!
Çынсене тек вилĕм ан хăраттăр.
Çын тени телейлĕ пулмалла,
Мирлĕ ĕçĕпе вăл пултăр паттăр.
Çĕнтерÿ кунĕ çитнине саламласа пурте ура çине тǎрса «Çĕнтерÿ кунĕ» юрра юрлатпǎр.























